Leo (tamilsk film)

Leo (også markert som Leo: Bloody Sweet) er en kommende tamilsk actionfilm regissert av Lokesh Kanagaraj, som skrev manus sammen med Rathna Kumar og Deeraj Vaidy. Den er produsert av Lalit Kumar for produksjonsselskapet Seven Screen Studio, sammen med co-produsent Jagadish Palanisamy. Filmen har Vijay i hovedrollene, og på rollelisten står også skuespillerne Trisha, Sanjay Dutt, Arjun Sarja, Priya Anand, Mysskin, Gautham Vasudev Menon og Mansoor Ali Khan.

I januar 2023 ble filmen introdusert for offentligheten under den foreløpige tittelen Thalapathy 67, siden det er Vijays 67. film som hovedrolleinnehaver. Filmtittelen ble offentliggjort noen dager senere. Filminnspillingen startet samme måned i Chennai, med noen opptak også i Kashmir. Innspillingen skal etter planen avsluttes i mai 2023. Filmmusikken er komponert av Anirudh Ravichander, Manoj Paramahamsa er sjefsfotograf og Philomin Raj er regissør. 

Leo forventes lansert på kino over hele verden den 19. oktober 2023.

Rolleliste 
 Joseph Vijay
 Trisha Krishnan
 Sanjay Dutt
 Arjun
 Priya Anand
 Mysskin
 Gautham Vasudev Menon
 Mansoor Ali Khan
 Sandy Master
 Mathew Thomas
 Babu Antony
 Manobala
 Janany Kunaseelan
 George Maryam
 Abhirami Venkatachalam
 Kathir
 Jaffer Sadiq
 Iyal
 Vasanthi
 Santhi Mahadevi

Musikk
Musikken til filmen er komponert av Anirudh Ravichander; det er fjerde gang han samarbeider med Vijay. Musikkrettighetene ble kjøpt av Sony Music India for ₹16 crore (US$2,0 millioner). Sangen «Bloody Sweet» var med i den to minutter lange promovideoen som ble lansert den 3. februar 2023. Sangen har engelsk tekst skrevet av Heisenberg, og fremføres i videoen av Anirudh og Siddharth Basrur.

Premiere 
Leo har planlagt kinopremiere 19. oktober 2023. Filmens originalspråk er tamil, men det forventes at den også vil foreligge i dubbede versjoner, blant annet på telugu, kannada og hindi.

Referanser

Eksterne lenker 
 

Filmer fra 2023